Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kaksi Israelin sotilasta ja espanjalainen rauhanturvaaja -
kuoli Hizbollahin ja Israelin välisessä tulituksessa, -
joka oli yksi pahimmista v. 2006 Libanonin sodan jälkeen.
Pääministeri Netanjahu vannoi, -
että sotilaiden kuolemasta vastuulliset joutuvat maksamaan hinnan.
Israelin presidentti Rivlin sanoi puheessaan YK:n yleiskokouksessa, -
että holokaustin opetuksia ei koskaan opita.
Kaksi Israelin sotilasta ja espanjalainen rauhanturvaaja -
kuoli Hizbollahin ja Israelin välisessä tulituksessa, -
joka oli yksi pahimmista niiden välillä v. 2006 Libanonin sodan jälkeen.
Israelilaissotilaat kuolivat Hizbollahin ammuttua viisi ohjusta -
Israelin sotilasajoneuvoja kohti Libanonin rajalla.
YK-rauhanturvaaja sai surmansa Etelä-Libanonin puolella , -
kun Israel vastasi ilmaiskuin ja tykistötulella.
Turvallisuusneuvosto tuomitsee mitä voimakkaimmin -
espanjalaisen UNIFIL-rauhanturvaajan kuoleman, -
joka sattui tulituksen vaihdossa sinisen linjan tuntumassa.
Turvallisuusneuvosto ilmaisee syvimmän osanottonsa -
kaatuneen rauhanturvaajan perheelle ja Espanjan hallitukselle.
Israel ei halua tilanteen eskaloitumista pohjoisessa, -
mutta korkea valmiustila pysyy voimassa.
Pääministeri Netanjahu -
pitää Libanonia ja Syyriaa vastuullisina -
kaikkiin iskuihin, joita tehdään niiden alueelta Israeliin.
Netanjahu korosti Iranin taustaroolia ja vakuutti, -
että iskun tekijät joutuvat maksamaan hinnan.
Iskun tekijät joutuvat maksamaan täyden hinnan.
Jo jonkin aikaa Iran on yrittänyt Hizbollahin välityksellä avata -
uuden terroristirintaman Israelia vastaan Golanin kukkuloilta.
Toimimme lujasti ja vastuullisesti tätä pyrkimystä vastaan.
Libanonin hallitus ja Assadin hallinto jakavat vastuun niistä seurauksista, -
joita koituu niiden alueilta Israeliin tehdyistä iskuista.
Kaikissa näissä tapauksissa tehtävämme on puolustaa Israelia.
Ainoa huolemme on Israelin valtion ja sen kansalaisten turvallisuus.
Näin olemme toimineet, ja näin aiomme toimia.
Puolustusministeri Ja'alon sanoi, että Israel aikoo toimia -
vastuullisesti ja harkiten. Mutta samalla se pitää nollatoleranssin -
toimimalla päättäväisesti kaikkia niitä vastaan, -
joiden pyrkimys on vahingoittaa Israelin kansalaisia.
Libanonilaisviranomaiset syyttivät Hizbollahin johtajaa Nasrallahia -
yrityksestä vetää Libanon uuteen sotaan Israelin kanssa.
Vastauksena syytteisiin terroristiryhmä Hizbollah lähetti viestin -
YK:n rauhanturvaajien komentajan välityksellä Israelille, -
että Hizbollah ei ole kiinnostunut tilanteen laajenemisesta.
UNIFIL-joukkojen komentajan Portolanon välittämässä viestissä -
todettiin myös, että Hizbollahin suorittama väijytys -
Israelin armeijasaattuetta vastaan oli "silmä silmästä" -kosto -
18.1. Syyriaan tehdystä iskusta, josta syytetään Israelia. Iskussa kuoli -
12 Hizbollahin ja Iranin taistelijaa, mukaan lukien iranilaiskenraali.
USA tuomitsi iskut kutsuen niitä "väkivallan teoiksi" -
ja pyysi malttia, jottei tilanne kiristyisi.
Tuemme Israelin oikeutta itsepuolustukseen ja kehotamme -
osapuolia kunnioittamaan Israelin ja Libanonin välistä sinistä linjaa.
Tuomitsemme luonnollisesti myös väkivallan teot -
ja seuraamme tilannetta tarkasti.
Espanja syytti Israelia espanjalaisen YK-tarkkailijan kuolemasta -
ja vaati UNIFILiä tutkimaan tapauksen.
Espanjan YK-lähettiläs sanoi, että Israel oli aiheuttanut -
tilanteen kiristymisen ja että YK-tarkkailijan surmannut tulitus -
oli lähtöisin Israelista.
YK:n pääsihteeri Ban Ki-moon esitti surunvalittelunsa -
YK-tarkkailijan kuolemasta, mutta hän ei syyttänyt Israelia tilanteesta.
Ki-moon pyysi osapuolia toimimaan suurella maltilla.
Hän ilmaisi syvän huolensa Israeliin Libanonin puolelta -
ammutusta rakettitulesta sekä tulituksesta Syyrian Golanilta.
Joukko Hizbollahin kannattajia juhli Libanonin ja Israelin rajalla -
kahden israelilaissotilaan kuolemaa, joka sattui iskussa saattuetta vastaan.
Hizbollahin lippuja heiluttaneet kannattajat -
sanoivat olevansa valmiita sotaan Israelia vastaan.
Olemme seitsemän metrin päässä sionistien rakentamasta muurista, -
emmekä pelkää. Tämän päivän operaatio oli menestyksekäs.
Teemme kunniaa Hizbollahin johtajalle Hassanille, -
sillä aina kun hän lupaa jotain, hän myös täyttää sen.
Haluamme pyhittää tämän kokoontumisen -
ja kertoa juutalaisille, ettemme lainkaan pelkää!
Olemme 10 metrin päässä Fatima-portista, -
emmekä ole peloissamme.
Pyhitämme tämän kokoontumisen johtaja Hassanille ja Vastarinnalle.
Ja kun johtaja Hassan antaa käskyn, marssimme kaikki sisään.
Israelin presidentti Rivlin on virallisella vierailulla -
YK:n päämajassa New Yorkissa.
Hän aloitti yleiskokouksen puheensa viitaten Israelin pohjoisrajan iskuun, -
jossa kuoli kaksi israelilaissotilasta.
Rivlin sanoi: "Seison edessänne jännityksen vallitessa Lähi-idässä.
Sydämeni ja mieleni on Israelissa omieni parissa.
Terrorismi ei erottele verien välillä."
Presidentti totesi, että YK perustettiin 2. maailmansodan raunioille -
ja että lupaus "ei koskaan enää" sisältyy "YK:n ytimeen ja tehtävään, -
ja se on YK:n olemassaolon pääasiallisin peruste."
Rivlin korosti: "Juutalaisten holokausti ei ole viimeinen kappale -
ihmisen brutaalissa juonittelussa lähimmäisiään vastaan.
Joka ikinen heistä oli kansanmurhan uhri, -
myös ne, joilla ei ollut keltaista tähteä."
Rivlin muistutti, että YK:n yleiskokouksessa, -
kuten missä tahansa poliittisessa instituutiossa, -
vaikuttavat monet erilaiset intressit.
Vaikka olisimme yhtä mieltä varoituslinjoista, -
se ei ole tarpeeksi. On oltava yhteisymmärrys, -
että taistelussa kansanmurhia vastaan -
humanitaariset ja moraaliset seikat ohittavat -
taloudelliset ja poliittiset intressit.
Rivlin päätti puheensa todeten: -
"Holokaustin opetuksia ei koskaan opita.
Yhteisöjä ja kansoja murhataan jatkossakin.
Lapsia, naisia, miehiä ja vanhuksia marssitetaan syyttöminä kuolemaan -
"kuolemanorkesterin" valistuneen musiikin tahtiin, -
kyynisen ja apaattisen maailman seistessä taustalla."
Lupaus "ei koskaan enää" pysyy onttona ja häpäistynä.
Ja me kaikki jäämme ikuisesti leirien vangeiksi."
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman